ဆန်ခိုးမမိ ဖွဲခိုးမိ

ဆန်ခိုးမမိ ဖွဲခိုးမိ ဟူသည်မှာ မြန်မာစကားပုံတစ်ခု ဖြစ်သည်။ ရှင်းလင်းချက် ဆန်ကို ခိုးစဉ်က မမိဘဲ ဖွဲကို ခိုးခါမှ မိသကဲ့သို့ ကြီးလေးသောပြစ်မှု ကျူးလွန်စဉ်က အမှုမဖြစ်ဘဲ သေးငယ်သော ပြစ်မှုကို ကျူးလွန်သည့်အခါမှ အမှုဖြစ်သည်။ အခြားဆိုလိုရင်းတစ်ခုမှာ ဆန်ခိုးသူအား မမိဘဲ ဖွဲခိုးသူကျမှ မိသကဲ့သို့ ကြီးလေးသောပြစ်မှု ကျူးလွန်သူကို မမိဘဲ သေးငယ်သော ပြစ်မှုကို ကျူးလွန်သည့်သူကျမှ မိသည်။ ရှေးအခါက လူတစ်ယောက်သည် စပါးနှင့်ဖွဲတို့ကို အိမ်တွင် သိုလှောင်ထားသည်။ တစ်ယောက်သောသူက စပါးကို ခိုးယူ၍ တစ်ယောက်သောသူက ဆောင်းတွင်းအခါ၌ မီးလှုံရန် ဖွဲကို ခိုးယူသည်။ အိမ်ရှင်က သူခိုး စောင့်ဖမ်းသောအခါ ဖွဲသူခိုးကို မိသဖြင့် သင်သည် ဖွဲသာမက စပါးကိုပါ ခိုးသည်ဟုဆိုကာ ရိုက်နှက်၍ အလျော်တောင်းလေသည်။ [ပုံပြင်] မူလရင်းမြစ် "လျှိုးဝှက်လုပ်ငန်းများကို အတော်အတန် အောင်မြင်စွာ ဆောင်ရွက်ခဲ့သည် မှန်သော်လည်း... ဆန်ခိုးမမိ ဖွဲခိုးမိဆိုသကဲ့သို့ ဘာမှမဟုတ်သည့် အကြောင်းကလေးတစ်ခုဖြင့် သူတို့အိမ်သားများကို အကြီးအကျယ် နှိပ်စက်ခဲ့ဖူးလေသည်။ [၁၃၁၅] လူထုပညာ၊ ၃၃။ ၆။ ကျမ်းကိုး Category:မြန်မာစကားပုံများ